  Туспуктэм: Руслан Нуриахметов Удмуртиысь 8 сюрс 996 эмчиос нимысьтыз мерлыко тыронъёс басьтозы. Со понна, Россиысь мерлыко фондлэн элькун ёзэтэзлэн тодэтъёсызъя, куартолэзе 67 миллион 250 сюрслэсь трос манет висъямын, ар кутсконысен нош – 330 миллионлэсь трос. Со сярысь улосвылысь тазалыкез утёнъя министерстволэн пресс-службаез ивортӥз. «Нимысьтыз тыронъёс тазалыкез утёнлэн нырысетӥ ёзысьтыз эмъясьёслы, шор ёрос, ёрос но участковой эмъяськонниосысь эмчиослы, озьы ик ӝог юрттэт станциосыс но ёзэтъёсысь ужасьёслы сётозы», - Ильдар Гаршин, Россиысь мерлыко фондлэн Удмуртиысь ёзэтэзлэн кивалтӥсезлэн воштӥсез. Тыронъёслэн быдӟалазы 4,5 сюрс манетысен 18,5 сюрс манетозь луоз (быдӟалаез эмчиослэн категориенызы но эмъюрт видэн герӟаськемын). Тегъёс: Тазалык эмчиос тыронъёс Удмуртия  